Diari Oficial de la Generalitat Valenciana


Sumari del DOGV 4094, del 26-09-2001 (2001/8989)

Informació pública del concurs per procediment obert de les obres d'urbanització i reparcel·lació del polígon industrial la Foia de Quartell.
---------------------------------------------------------------------------------------------------------------------------------------------

### Dades del document

Número de DOGV
:   4094

Data del DOGV
:   26-09-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/8989


Data del document
:   23-08-2001

Organisme emissor
:   Ajuntament de Quartell

Tipus de document
:   Anunci

Descriptors 

:   * Quartell
    * contracte d'obres

Informació pública del concurs per procediment obert de les obres d'urbanització i reparcel·lació del polígon industrial la Foia de Quartell. [2001/Q8989]
  
Francisco Huguet Queralt, alcalde president de l'Ajuntament de Quartell, mitjançant aquest edicte fa saber:
  
Que el Ple de l'Ajuntament ha aprovat les bases en les quals es contenen les clàusules administratives per a la contractació, per procediment obert, mitjançant concurs, de les obres d'urbanització i reparcel·lació del polígon industrial la Foia de Quartell, les quals s'exposen mitjançant aquest edicte i la publicació en el Butlletí Oficial de la Província de València, en el Diari Oficial de la Generalitat Valenciana i en el periòdic Las Provincias.
  
L'adjudicació del concurs tindrà lloc amb caràcter provisional, salvant que la Conselleria d'Urbanisme introduïsca en el programa d'actuació integrada modificacions substancials i que, si no és així, suposarà que l'adjudicació ho serà amb caràcter definitiu.
  
Tot això es fa saber perquè se'n prenga coneixement.
  
Quartell, 3 de setembre de 2001.- L'alcalde: Francisco Huguet Queralt.
  
Plec de clàusules administratives generals per a la contractació, per procediment obert, mitjançant concurs, de les obres d'urbanització i reparcel·lació del polígon industrial la Foia, de Quartell.
  
1.Objecte del contracte
  
Realització per procediment obert, mitjançant la forma de concurs, de conformitat amb el que s'estableix en l'article 86 de la Llei de Contractes de les Administracions Públiques, de les obres d'urbanització i reparcel·lació del polígon industrial la Foia, de Quartell, situat al polígon 5 d'aquest terme municipal i amb una superfície de 450.548 metres quadrats, i la determinació geogràfica del qual s'enquadra dins dels límits següents:
  
Nord: camí Assagador de Quartell i empresa Producciones Siderúrgicas del Mediterráneo.
  
Sud: límit del terme municipal de Quartell amb el de Sagunt.
  
Est: ferrocarril de València a Barcelona.
  
Oest: carretera nacional 340.
  
Les obres es portaran a efecte de conformitat amb el projecte redactat per l'arquitecte Juan Antonio Ferrer Pérez, inicialment aprovat per l'Acord de l'ajuntament en la sessió de data 17 de maig de 2001.
  
Els criteris que han de servir de base per a l'adjudicació són els establits en l'article 87 de la Llei de Contractes de les Administracions Públiques, i el punt 2 de l'article 30 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. Tipus de licitació
  
El pressupost de contracta d'obres fa una suma de dos mil dos milions sis-centes quatre mil set-centes vuitanta pessetes (8.784.032.009 PTA), impost sobre el valor afegit inclòs. L'adjudicatari ha d'assumir el cost dels projectes redactats, que són:
  
- Document d'homologació 2.430.000 pessetes
  
- Honoraris pla parcial 7.501.624 pessetes
  
- Honoraris estudi impacte ambiental 3.425.500 pessetes
  
- Honoraris projecte urbanització 72.334.757 pessetes
  
- Honoraris estudi seguretat i salut 4.590.000 pessetes
  
Total honoraris projecte 60.155.841 pessetes
  
Impost sobre el valor afegit 16% 7.119.889 pessetes
  
Cosa que fa un pressupost total absolut de dos mil cinquanta-quatre milions dues-centes vint-i-tres mil nou-centes setanta-vuit pessetes (0.307.509.107 PTA), quantitat que suposa el tipus de licitació.
  
3. Finançament de les obres
  
Serà a càrrec de l'adjudicatari, com a agent urbanitzador, qui haurà de subjectar-se en tot a les prescripcions contingudes al pla parcial redactat a aquest efecte, i que forma part de la documentació segons consta anteriorment, i en el qual es contenen les especificacions següents:
  
- El pla parcial esmentat ha sigut aprovat per la Comissió Territorial d'Urbanisme de la província de València i mitjançant el qual es despleguen les normes subsidiàries de planejament de Quartell.
  
- Classificació del sòl: industrial.
  
- Superfície del polígon: 450.548 metres quadrats.
  
4. Pressupost
  
El pressupost de licitació serà la quantitat indicada de dos mil cinquanta-quatre milions dues-centes vint-i-tres mil nou-centes setanta-vuit pessetes (0.782.457.206 PTA) a la baixa, i serà a compte de l'administració la redacció del corresponent projecte d'urbanització i reparcel·lació, el qual haurà de contenir totes les especificacions contemplades al pla parcial. Serà a compte de l'agent urbanitzador el cost del projecte esmentat, que el podrà repercutir, com totes les altres actuacions, sobre els propietaris dels terrenys aportats, i proposar-hi modificacions que, a criteri del propi agent urbanitzador i de l'administració, pogueren millorar la realització de les obres.
  
5. Contingut del projecte
  
L'agent urbanitzador haurà d'establir els criteris de valoració de les parcel·les aportades a la reparcel·lació pels propietaris afectats, i quantificar-ne els drets, els criteris d'adjudicació, els criteris de valoració de les càrregues i les despeses que corresponguen als adjudicataris i qualsevol altra circumstància que contribuïsca a explicar els acords que es proposen per al desenvolupament del projecte.
  
Al projecte de reparcel·lació, que el redactarà l'administració, es farà constar una proposta d'adjudicació de les finques resultants i la designació nominal dels adjudicataris, tenint en compte que la parcel·la mínima edificable ha de tenir una superfície de 1.000 metres quadrats.
  
Al projecte de reparcel·lació s'haurà de practicar un compte de liquidació provisional en què consten els extrems següents:
  
- Concepte.
  
- Valor unitari d'aprofitament lucratiu atribuït a l'Ajuntament de Quartell.
  
- Forma de pagament de l'excedent d'aprofitament.
  
- Quadre de relació de parcel·les aportades.
  
- Quadre resumen de parcel·les aportades i drets reconeguts.
  
- Quadre d'adjudicació de parcel·les.
  
- Quadre de liquidació.
  
- Escriptura i documents que justifiquen la titularitat dels propietaris dels terrenys afectats.
  
El projecte, així mateix, haurà de contenir els plànols següents:
  
- Topogràfic.
  
- Plànol d'emplaçament.
  
- Plànol de delimitació i informació.
  
- Plànol d'ordenació.
  
- Plànol d'adjudicació.
  
- Plànol d'informació i adjudicació.
  
6. Documentació complementària
  
L'agent urbanitzador haurà de presentar una proposta de conveni urbanístic entre l'urbanitzador i l'ajuntament.
  
Un estudi de seguretat i salut:
  
A la proposta de conveni entre urbanitzador i ajuntament es contemplaran els punts següents:
  
- Dades d'identificació de l'agent urbanitzador.
  
- Qualificació del contractista agent urbanitzador.
  
- Obligacions i drets de l'ajuntament i agent urbanitzador contemplades en la Llei 6/1994 (LRAU).
  
Són obligacions mínimes de l'agent urbanitzador:
  
a) Elaboració, a càrrec seu, dels projectes necessaris per a gestionar tot el procés amb les parts implicades (ajuntament i propietaris), i coordinar el conjunt de les actuacions.
  
b) Urbanització íntegra de les unitats d'execució delimitades, i incloure-hi viari (calçades, voreres, aparcaments en superfície, etcètera), tant de trànsit rodat com de passos de vianants, d'acord amb el projecte d'urbanització que es presente.
  
A més a més s'inclouen el conjunt d'infraestructures previstes (proveïment d'aigües, xarxa de reg, xarxa de mitja tensió d'energia elèctrica, enllumenat públic, sanejament amb xarxa d'evacuació d'aigües residuals, canalitzacions telefòniques, ferms i paviments) i totes aquelles obres necessàries per al correcte funcionament de la zona.
  
c) En el projecte de reparcel·lació elaborat per l'administració caldrà tenir a compte també el projecte d'una planta depuradora i dipòsit regulador d'aigües de consum, amb ordenança d'abocadors al clavegueram, que l'administració encarregarà la realització d'aquest a l'empresa Egevasa, la qual posteriorment gestionarà el subministrament i la depuració d'aigües, i el cost del qual l'assumirà l'agent urbanitzador i repercutirà sobre els propietaris de parcel·les integrants del polígon. Els costos estimats de la depuradora i del dipòsit distribuïdor d'aigua, incloses les despeses de redacció dels corresponents projectes, fa una suma de 529.381.641 pessetes i 61.623.808 pessetes, respectivament, cosa que suposa una repercussió per metres quadrats sobre parcel·la bruta de 1.196 pessetes.
  
d) Serà a compte de l'agent urbanitzador sufragar el cost de les inversions, instal·lacions, obres i compensacions necessàries per a executar el programa, i serà garantit en forma i proporció suficient, amb una fiança del 4% i la prestació d'un aval o fiança per import del 7% del cost d'urbanització que se preveja, i finançat per l'urbanitzador, qui podrà repercutir-lo en la propietat de les parcel·les resultants.
  
7. Relacions entre l'agent urbanitzador i els propietaris afectats
  
Es regularan pel que s'estableix en la Llei Reguladora de l'Activitat Urbanística en els articles 66 i 67:
  
a) La connexió i integració adequades de la nova urbanització amb les xarxes d'infraestructures, comunicacions i serveis públics existents.
  
b) Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de serveis existents o desitjables.
  
c) Urbanitzar completament la unitat o unitats d'execució que constituïsquen l'objecte del programa i realitzar les obres públiques complementàries que calguen per a complir el que s'estableix en apartats anteriors, tot això es farà amb subjecció a plànols detallats.
  
d) Obtenció gratuïta a favor de l'administració dels sòls dotacionals públics de l'àmbit d'actuació.
  
e) Obtenció gratuïta a favor de l'administració actuant de l'aprofitament que excedisca del 90% de l'aprofitament tipus o percentatge que legalment corresponga amb destinació al patrimoni públic del sòl.
  
El cost de les inversions necessàries per a portar a efecte tot l'anterior és repercutible en la propietat del terreny, que haurà assumit prèviament l'agent urbanitzador i cost del qual se li compensarà tot retribuint-li en terrenys edificables. Els costos no compensats així se li indemnitzaran en metàl·lic pels propietaris de terrenys edificables resultants de l'actuació.
  
Aquests propietaris podran cooperar al desenvolupament de la reparcel·lació i urbanització de les dues formes distintes següents:
  
- Contribuint proporcionalment a les càrregues de la urbanització cedint terrenys, en aquest cas rebrà, lliure de càrregues, menor solar que en el regulat en l'ordinal següent, i constituirà la diferència la retribució a l'urbanitzador.
  
- Pel contrari, en lloc de la cessió de terrenys, podrà pagar en metàl·lic, i com a retribució a l'urbanitzador la seua quota part de les càrregues d'urbanització. Aquesta en garantirà el deute.
  
Si algun dels propietaris declina cooperar, per entendre inconvenient o imprudent el desenvolupament dels terrenys, pot renunciar a això si ho demana mitjançant una sol·licitud presentada en document públic abans de l'acord aprovatori del programa, l'expropiació i pagament segons el seu valor inicial o el que corresponga a la legislació estatal a la condició de sòl urbanitzable no programat. Aquest acord aprovatori determinarà la incoació de l'expedient de determinació del preu just per a la finca o finques corresponents.
  
Independentment de tot el que s'ha dit abans, l'urbanitzador adjudicatari podrà obligar-se complementàriament a efectuar aportacions al patrimoni municipal del sòl, a efectuar obres distintes a les esmentades a l'apartat anterior, a afectar finques a la construcció amb finalitats socials tot superant les exigències del pla, o a respectar preus màxims de venda dels seus solars.
  
8. Durada del contracte i execució de les obres
  
La durada del contracte serà proposada pel licitador i ell mateix haurà de proposar el termini d'execució de les obres que podrà ser acceptat per l'administració o concertat de mutu acord.
  
9. Acta de comprovació de replanteig
  
Dins dels 10 dies següents al de la formalització del contracte (que no podrà ser superior a un mes), i es realitzarà de conformitat amb el que s'estableix en l'article 129 de la Llei de Contractes de les Administracions Públiques, per a comprovar la realitat geomètrica de l'obra i la disponibilitat dels terrenys necessaris per a la normal execució d'aquest.
  
L'acta la realitzaran els tècnics de l'ajuntament, en presència del contractista i firmada per ambdós.
  
10. Realització i inspecció de les obres
  
Es realitzaran de conformitat amb les clàusules estipulades al contracte i amb el contingut del projecte d'urbanització que val de base a aquest.
  
L'ajuntament exercirà de forma continuada i directa la inspecció de l'obra i l'execució d'aquesta a través del personal tècnic seu.
  
El contractista no solament respon de l'execució de l'obra sinó també dels defectes que a la construcció s'hi puguen advertir fins al compliment del termini de garantia.
  
11. Pagament i liquidació de les obres
  
Es pagaran les obres executades al contractista, de conformitat amb els preus convinguts, de l'obra que realment execute, mitjançant la presentació dels corresponents certificats d'obra i relació valorada d'aquesta, i expedida pel director.
  
Aquests certificats els pagaran els propietaris de les parcel·les aportades a la reparcel·lació. Els propietaris de cada una d'elles haurà de manifestar la seua presència en relació amb el pagament, bé en metàl·lic del percentatge que per metres quadrats puga correspondre o bé mitjançant la cessió de terrenys equivalents a aquest import.
  
Aquests certificats s'aprovaran mitjançant una resolució de l'Alcaldia amb la conformitat o objeccions que poguera posar el contractista, i el pagament d'aquests té el concepte de pagament a compte subjecte a rectificacions que es produïsquen en la mesura i liquidació final i sense que, de cap manera, suposen l'aprovació i recepció de les obres que comprenguen.
  
En el termini de sis mesos de la data d'alçament de l'acta de recepció, s'acordarà i es notificarà al contractista la liquidació corresponent i el pagament de la quantitat que poguera resultar com a saldo final.
  
En el supòsit de demora en el pagament del saldo de liquidació, el contractista tindrà dret a percebre l'interés legal d'aquest a partir dels sis mesos següents a la recepció de les obres.
  
12. Risc i ventura
  
Les obres es realitzaran a risc i ventura del contractista i aquest no tindrà dret a indemnitzacions per causa de pèrdues, avaries o perjudicis ocasionats a les obres, sinó en els casos de força major i sempre que no existisca actuació imprudent per la seua part.
  
13. Termini de garantia
  
En el termini d'un mes de finalitzades les obres, es procedirà a l'entrega d'aquestes al ajuntament i s'alçarà l'acta corresponent, firmada pel facultatiu representant de l'ajuntament, el secretari interventor d'aquest, el director de les obres i el contractista. En el supòsit que estiguen realitzades de conformitat amb les prescripcions establides, començarà a regir el termini de garantia durant un any, comptador a partir de la data de l'acta anteriorment esmentada.
  
Transcorregut aquest termini de garantia sense que s'hagen formulat objeccions per part de l'administració, quedarà extingida la responsabilitat del contractista.
  
Si les obres no es troben en estat de ser rebudes, es farà constar així pel director de les obres a l'acta redactada, i s'assenyalaran els defectes observats, i es detallaran les instruccions necessàries per a la correcció d'aquestes i el temps en què han de ser portades a cap.
  
14. Responsabilitat per vicis ocults
  
Si amb posterioritat a l'expiració del termini de garantia s'aprecien vicis ocults en la construcció deguts a incompliment del contracte per part del contractista, aquest respondrà d'aquests danys pel termini legalment establit de 15 anys, comptadors des de la recepció de l'obra.
  
Transcorregut aquest termini el contractista quedarà totalment exempt de responsabilitat.
  
15. Revisió de preus
  
La revisió de preus tindrà lloc quan el contracte s'haguera executat en el 20% del seu import, i hagen transcorregut sis mesos des de la seua adjudicació, i s'aplicarà el coeficient resultant sobre el preu liquidat en l'obra realitzada.
  
16. Garantia provisional i definitiva
  
En concepte de garantia provisional es fixa el 2% del pressupost, i la definitiva és del 4%, i la provisional es retornarà a tots aquells licitadors als quals no se'ls haja adjudicat la realització de les obres.
  
Complementàriament, s'exigirà de l'adjudicatari seleccionat com a agent urbanitzador la prestació d'un aval o fiança per un valor mínim de l'equivalent al 7% del cost d'urbanització de conformitat amb el que s'estableix en l'article 29 de la Llei Reguladora de l'Activitat Urbanística de la Generalitat Valenciana.
  
Les fiances es prestaran per qualsevol dels mitjans contemplats en la Llei de Contractes de les Administracions Públiques.
  
17. Classificació del contractista
  
Per a contractar amb l'administració en aquest concurs serà un requisit indispensable que el contractista haja obtingut la classificació a què fa referència l'article 284 i següents del Reglament General de Contractació de l'Estat.
  
També podran contractar amb l'administració totes aquelles persones naturals o jurídiques que tenint plena capacitat d'obrar acrediten la seua solvència econòmica, financera i técnica o professional, així com tots aquells propietaris de terrenys afectats que constitueixen una agrupació d'interés urbanístic.
  
18. Compliment de les obligacions tributàries o de Seguretat Social
  
Aniran a compte del contractista adjudicatari el compliment de les obligacions tributàries o de Seguretat Social, laborals i de seguretat i higiene en el treball, i l'ajuntament roman exonerat de responsabilitat per aquest incompliment.
  
19. Règim de sancions
  
El contractista està obligat a complir els terminis acordats per a l'execució del contracte així com els terminis parcials assenyalats per a l'execució successiva d'aquest.
  
En cas d'incompliment per causes imputables al contractista, l'administració podrà optar per la resolució del contracte o per la imposició de penalitats que s'establisquen graduades d'acord amb l'escala establida en l'article 96 de la Llei de Contractes de les Administracions Públiques.
  
Si les penalitats per demora arriben al 20% del contracte, l'òrgan de contractació podrà optar per la resolució del contracte o acordar la continuïtat de la seua execució amb la imposició en cas d'incompliment dels terminis parcials.
  
Si els tècnics municipals observen deficiència en els materials esmerçats a l'obra, ho hauran de comunicar per escrit a l'ajuntament i al contractista, i una vegada oït aquest es procedirà a tornar a posar els elements afectats sense perjudici de la sanció econòmica que pot arribar fins al 50% del valor dels materials substituïts.
  
20. Resolució del contracte
  
Les causes de resolució del contracte són les establides en els articles 112 i 150 de la Llei de Contractes de les Administracions Públiques.
  
21. Proposicions i documentació complementària
  
Els licitadors només podran presentar una proposició a la Secretaria de l'ajuntament, en hores d'oficina, en un termini de 26 dies naturals, comptadors des de l'endemà de la data de la publicació de l'anunci en el Butlletí Oficial de la Província de València.
  
La proposició se presentarà en sobre tancat, en el qual figurarà la inscripció proposició per a prendre part en la licitació per a la contractació de les obres d'urbanització i reparcel·lació del polígon industrial la Foia, pel procediment obert, mitjançant concurs, convocat per l'Ajuntament de Quartell.
  
Dins d'aquest sobre major es contindran dos sobres A i B, tancats amb la mateixa inscripció referida en l'apartat anterior, i els subtítols següents:
  
En el sobre A: documentació acreditativa de la personalitat i característiques del contractista i garantia dipositada. En el mateix sobre es contindran els documents següents:
  
- Document nacional d'identitat o fotocòpia compulsada d'aquest.
  
- Escriptura de poder, validada i legalitzada, si escau, si s'actua en representació d'una altra persona.
  
- Escriptura de constitució de la societat mercantil, inscrita al Registre Mercantil, i número d'identificació fiscal, quan concórrega una societat d'aquesta naturalesa.
  
- Dades que acrediten la classificació del contractista (o justifiquen els requisits de la seua solvència econòmica, financera i tècnica o professional).
  
- Declaració de no trobar-se incurs en alguna de les prohibicions per a contractar d'acord amb el que s'estableix en els articles 15 al 20 de la Llei de Contractes de les Administracions Públiques.
  
- Resguard acreditatiu de la garantia personal.
  
- De tractar-se d'empreses estrangeres, presentaran un despatx expedit per l'ambaixada d'Espanya en el qual se n'especifique la capacitat per a contractar i obligar-se, i declaració de sotmetre's a la jurisdicció dels tribunals i jutjats de qualsevol ordre espanyols, per a resoldre totes les incidències que es puguen plantejar, de manera directa o indirecta, per al compliment del contracte, i renunciar al fur jurisdiccional estranger que li poguera correspondre.
  
- Si es tracta de persones físiques o jurídiques que pertanyen a estats no enquadrats a la Comunitat Europea, hauran d'acreditar mitjançant un informe de la corresponent Oficina Diplomàtica Espanyola, que l'estat de procedència admet alhora contractistes espanyols en la contractació amb l'administració en formes anàlogues. Aquestes empreses hauran de tenir oberta una sucursal a Espanya, amb designació d'apoderats o representants per a les seus operacions, i hauran d'estar inscrites al Registre Mercantil.
  
- Documents que acrediten trobar-se al corrent del compliment de les obligacions tributàries i amb la Seguretat Social imposades per les disposicions vigents.
  
- Si es tracta d'una agrupació temporal d'empreses s'haurà de donar compliment al que s'estableix en l'article 24 de la Llei de Contractes de les Administracions Públiques.
  
El sobre B se subtitularà: oferta econòmica i criteris diferents al del preu (o alternatives a l'objecte del contracte), i contindrà:
  
- Proposició d'acord amb el model següent:
  
(Nom i cognoms) ... amb domicili a ... municipi ... codi postal ..., DNI ... i data d'expedició ..., en nom propi o en representació d ..., acreditat per ..., assabentat de l'expedient de contractació ordinària i de la convocatòria per a l'adjudicació per procediment obert mitjançant la forma de concurs de les obres d'urbanització i reparcel·lació del polígon industrial la Foia de Quartell, anunciat en el Butlletí Oficial de la Província de València número ..., de data ..., prenc part d'aquesta i em compromet a realitzar-les d'acord amb el projecte tècnic i el plec de clàusules administratives que accepte íntegrament, en el preu d ... (en lletra i número, impost sobre el valor afegit inclòs), d'acord amb els criteris següents ..., i les modificacions i millores que s'especifiquen en el document adjunt, i faig constar que mantinc l'oferta durant ... mesos i no que no estic incurs en cap de les circumstàncies establides en l'article 20 de la Llei de Contractes de les Administracions Públiques.
  
- Memòria amb els criteris i les variants o alternatives que s'ofereixen.
  
22. Constitució de la mesa i obertura de pliques
  
Tindrà lloc a la sala d'actes de l'ajuntament a les 12.00 hores del cinqué dia hàbil següent al d'aquell en què acabe el termini assenyalat a l'apartat 1 de la clàusula anterior.
  
La mesa de contractació estarà integrada de la manera següent:
  
- Alcalde president de l'ajuntament o regidor en qui delegue, com a president.
  
- Dos vocals designats per l'Alcaldia.
  
- Secretari interventor de l'ajuntament.
  
Qualificats prèviament els documents presentats en temps i forma, la mesa procedirà, en acte públic, a l'obertura de les proposicions presentades pels licitadors i les elevarà, amb l'acta de la proposta que estime pertinent, que inclourà en tot cas la ponderació dels criteris indicats en aquest plec de clàusules administratives, a l'òrgan de contractació que haja d'efectuar l'adjudicació del contracte.
  
L'òrgan de contractació, amb els informes tècnics corresponents previs, adjudicarà el contracte dins del termini màxim de tres mesos, comptadors des de l'obertura de les proposicions.
  
23. Règim jurídic
  
En allò no previst en aquestes clàusules regiran les normes de la Llei 7/1985, de 22 d'abril, Reguladora de les Bases de Règim Local, i la Llei 13/1995, de 18 de maig, de Contractes de les Administracions Públiques.